
Doložka vybraných vplyvov


	1. Základné údaje

	Názov materiálu

	[bookmark: _Hlk221018813][bookmark: _Hlk221018271]Zákon o registri jednotiek pre poskytovanie služieb krátkodobého prenájmu ubytovania a  o doplnení zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov    

	Predkladateľ (a spolupredkladateľ)

	Ministerstvo cestovného ruchu a športu Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	Implementuje sa nariadenie Európskeho parlamentu a Rady (EÚ) 2024/1028 z 11. apríla 2024 o zbere a poskytovaní údajov týkajúcich sa služieb krátkodobého prenájmu ubytovania a o zmene nariadenia (EÚ) 2018/1724.

	Termín začiatku a ukončenia PPK
	január 2026

	Predpokladaný termín predloženia na pripomienkové konanie
	február 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	marec 2026

	

	2. Definovanie problému

	Slovenská republika má povinnosť implementovať nariadenie Európskeho parlamentu a Rady (EÚ) 2024/1028 z 11. apríla 2024 o zbere a poskytovaní údajov týkajúcich sa služieb krátkodobého prenájmu ubytovania a o zmene nariadenia (EÚ) 2018/1724 (Ú. v. EÚ L, 2024/1028, 29.4.2024), ktorou sa má zabezpečiť spravodlivé, jednoznačné a transparentné poskytovanie služieb krátkodobého prenájmu ubytovania v celej Európskej Únii.

	3. Ciele a výsledný stav

	Cieľom  návrhu zákona je zabezpečiť transparentný zber a poskytovanie údajov v súlade s nariadením (EÚ) 2024/1028, ustanoviť povinnosti hostiteľov a spôsob plnenia povinností online platforiem, umožniť prístup k údajom pre orgány verejnej správy a vytvoriť právny rámec pre kontrolu a sankcie.

	4. Dotknuté subjekty

	Hostitelia – predávajúci cez online platformy (fyzické osoby, fyzické osoby – podnikatelia, právnické osoby), prevádzkovatelia online platforiem, Ministerstvo cestovného ruchu a športu Slovenskej republiky, mestá a obce (správcovia dane na účely výkonu správy dane z ubytovania), Finančná spravodajská jednotka, Policajný zbor Slovenskej republiky, Štatistický úrad Slovenskej republiky, živnostenské úrady, Rada pre mediálne služby.  





	5. Alternatívne riešenia

	Alternatívne riešenie neboli identifikované.
Nulový variant nie je možné realizovať, keďže ide o implementáciu nariadenia EÚ a v prípade nesplnenia povinnosti Európska komisia začne voči Slovenskej republike konanie o porušení podľa Zmluvy o fungovaní Európskej únie.

	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
Ministerstvo cestovného ruchu a športu Slovenskej republiky vydá všeobecne záväzný právny predpis, ktorým upraví podrobnosti o štruktúre a vedení registra, spôsob a formát zápisu údajov do registra, typy jednotiek a poskytovanie údajov z registra.

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie
Národná právna úprava nejde nad rámec minimálnych požiadaviek EÚ. Ide o  minimalistickú implementáciu nariadenia EÚ.
Ak áno, uveďte, ktorých vplyvov podľa bodu 9 sa goldplating týka: 

	




	8. Preskúmanie účelnosti

	Preskúmanie účelnosti a efektívnosti zákona sa navrhuje do 3 rokov od nadobudnutia účinnosti prostredníctvom Ministerstva cestovného ruchu a športu SR. Základnými kritériami sú: počet zaregistrovaných jednotiek a hostiteľov, počet uložených sankcií, využívanie údajov orgánmi verejnej správy.


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte




	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☒	Pozitívne
	☐	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☐	Žiadne
	☒	Negatívne

	    vplyvy na procesy služieb vo verejnej správe
	☐	Pozitívne
	☐	Žiadne
	☒	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Vplyvy na životné prostredie sú marginálne. Zákon má implementačný a administratívny charakter. Návrh zákona upravuje najmä administratívne procesy spojené s evidenciou poskytovateľov ubytovania, vedením registra a poskytovaním údajov orgánom verejnej správy. Nevytvára nové povinnosti, ktoré by mali priamy dopad na fyzické prostredie alebo využívanie prírodných zdrojov. Vplyvy na životné prostredie sú preto marginálne. Indirektne môže mať návrh pozitívny efekt vďaka transparentnejšiemu dohľadu nad krátkodobým ubytovaním v mestách, čím sa podporí regulovaný rozvoj cestovného ruchu.

	11. Kontakt na spracovateľa

	
Mgr. Jaroslav Čarský, PhD. - riaditeľ odboru rozvoja cestovného ruchu, sekcia cestovného ruchu 
Ministerstvo cestovného ruchu a športu Slovenskej republiky
jaroslav.carsky@mincrs.sk
+ 421 947 749 757

JUDr. Mgr. Patrícia Gomolová -  odbor rozvoja cestovného ruchu, sekcia cestovného ruchu 
Ministerstvo cestovného ruchu a športu Slovenskej republiky
patricia.gomolova@mincrs.sk
+421 947 209 646 


	12. Zdroje

	Konzultácie s odbornou verejnosťou
Poznatky z doterajšej praxe

	13. Stanovisko Komisie na posudzovanie vybraných vplyvov z PPK č. 001/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov 
Komisia žiada predkladateľa v doložke vybraných vplyvov v časti 9. Vybrané vplyvy materiálu o vyznačenie mechanizmu znižovania byrokracie a nákladov "nie".
Vyhodnotenie: Pripomienka akceptovaná
Požadované zmeny boli zapracované do doložky vybraných vplyvov.

K vplyvom na rozpočet verejnej správy
V analýze vplyvov v tabuľke č. 1/A predkladateľ kvantifikoval výdavky v sume  6,4 mil. eur v roku 2026, v sume 3,3 mil. eur v roku 2027, v sume 807 tis. eur v roku 2028 a v sume 640 tis. eur v roku 2029 v súvislosti s vybudovaním registra, ktoré predkladateľ vykazuje ako nekrytý vplyv na kapitolu MCRŠ SR. Predmetné výdavky sú tiež kvantifikované v tabuľke č. 1/B ako vplyv na limit verejných výdavkov kapitoly MCRŠ SR, pričom sa znižuje limit verejných výdavkov OSVS, tak aby bol celkový vplyv na LVV nulový. Tabuľky č. 1/A a č. 1/B je potrebné zosúladiť a prepracovať tak, aby z nich nevyplýval nekrytý vplyv a uviesť dotknutý OSVS. Zároveň je potrebné vypracovať tabuľky č. 4/A ku každému subjektu zvlášť a vyplniť všetky dotknuté riadky tabuľky.
 V časti 2.2.4  je potrebné uviesť bližšiu špecifikáciu nákladov v jednotlivých inkrementoch. Vyčíslený vplyv v analýze vplyvov nie je dostatočne podložený a môže byť nadhodnotený. Komisia preto žiada upraviť vplyv na rozpočet tak, aby  vychádzal zo skutočných a preukázateľných nákladov, ktoré sú nevyhnutné na implementáciu nariadenia EÚ.
Vyhodnotenie: Pripomienka akceptovaná.
Požadované zmeny boli zapracované do analýzy vplyvov na rozpočet verejnej správy.

K vplyvom na podnikateľské prostredie
Komisia žiada predkladateľa o kvantifikáciu alebo kvalitatívny opis pozitívnych vplyvov na podnikateľské prostredie a súčasne Komisia žiada predkladateľa o dopracovanie Analýzy vplyvov na podnikateľské prostredie v časti 3.3 Vplyvy na konkurencieschopnosť a produktivitu.
Vyhodnotenie: Pripomienka akceptovaná. 
Požadované zmeny boli zapracované do analýzy vplyvov na podnikateľské prostredie.

K sociálnym vplyvom
Na začiatku bodu 4.2 analýzy sociálnych vplyvov Komisia odporúča vložiť odsek: 
„K pozitívnym sociálnym vplyvom návrhu zákona patrí najmä vyššia dôvera spotrebiteľov a hostí a zníženie počtu nezákonných ponúk krátkodobých prenájmov ubytovania. Zlepšením dostupnosti údajov o poskytovaní služieb krátkodobého prenájmu sa zvýši transparentnosť a podmienky poskytovania týchto služieb aj pre domácich obyvateľov, ktorí majú záujem začať poskytovať takéto služby do budúcna (lepšia informovanosť o trhu).“ Posledný, po novom piaty odsek bodu 4.2 Komisia  navrhuje vypustiť a súčasne V bode 4.2 analýzy treťom odseku prvej vete Komisia odporúča slovo „má“ nahradiť slovom „môže“ („Navrhovaná právna úprava môže pozitívne ovplyvniť tieto negatívne trendy na trhu s nehnuteľnosťami...“).
Vyhodnotenie: Pripomienka akceptovaná
Požadované zmeny boli zapracované do analýzy sociálnych vplyvov.

K vplyvom na informatizáciu spoločnosti
Komisia súhlasí, že predložený materiál má vplyv na informatizáciu spoločnosti. Analýzu vplyvov na informatizáciu spoločnosti je však nutné vyplniť v súlade s metodikou na jej vypracovanie a do jednotlivých kolóniek vpisovať výlučne požadované údaje a vo forme, ako uvádza metodika. Uvedené sa týka bodov 6.1. až 6.3. 
Vyhodnotenie: Pripomienka akceptovaná
Požadované zmeny boli zapracované do analýzy vplyvov na informatizáciu spoločnosti.

K vplyvom na služby verejnej správy pre občana
Po preskúmaní predloženého materiálu Komisia zásadne nesúhlasí s vyznačením pozitívneho vplyvu služieb verejnej správy na občana. Komisia predkladateľovi navrhuje vyznačiť negatívny vplyv služieb verejnej správy na občana a negatívny vplyv na procesy služieb vo verejnej správe v doložke vybraných vplyvov.
Vyhodnotenie: Pripomienka akceptovaná
Požadované zmeny boli zapracované do analýzy vplyvov na služby verejnej správy pre občana.

Ku goldplatingu (všeobecne)
Komisia sa domnieva, že v prípade implementácie čl. 5 bodu 1 písm. b) nariadenia Európskeho parlamentu a Rady (EÚ) 2024/1028 z 11. apríla 2024 o zbere 
a poskytovaní údajov týkajúcich sa služieb krátkodobého prenájmu ubytovania 
a o zmene nariadenia (EÚ) 2018/1724 dochádza ku goldplatingu. Predkladateľ v § 4 ods. 2 predkladaného návrhu zákona určuje povinnosť zápisu rodného čísla a aj daňového identifikačného čísla do registra ak ide o fyzickú osobu, pričom nariadenie (EÚ) 2024/1028 určuje len povinnosť fyzickej osobe predložiť informáciu s vnútroštátnym identifikačným číslom, alebo inými informáciami umožňujúcimi identifikáciu osoby. Na základe uvedeného má Komisia za to, že uvádzaním oboch údajov (rodné číslo a daňové identifikačné číslo) vo vnútroštátnej úprave dochádza ku goldplatingu typu b) navýšenie požiadaviek. V súlade s čl. 21 ods. 4 Legislatívnych pravidiel vlády Slovenskej republiky je tiež potrebné v siedmom bode doložky vybraných vplyvov uviesť zhodnotenie rozsahu takejto implementácie. 
Vyhodnotenie: Pripomienka akceptovaná
Zapracované do vlastného materiálu v zmysle odporúčania tak, aby navrhovanou právnou úpravou nedošlo ku goldplatingu.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





4

